CELEX: 62020TN0299
Language: sk
Date: 2020-05-20 00:00:00
Title: Vec T-299/20: Žaloba podaná 20. mája 2020 – KF/EIB

10.8.2020   
            
            
               SK
            
            
               Úradný vestník Európskej únie
            
            
               C 262/29
            
         
      Žaloba podaná 20. mája 2020 – KF/EIB
      (Vec T-299/20)
      (2020/C 262/40)
      Jazyk konania: angličtina
      
         Účastníci konania
      
      
         Žalobkyňa: KF (v zastúpení: L. Levi a A. Blot, lawyers)
      
         Žalovaná: Európska investičná banka
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie predsedu EIB z 27. januára 2020, ktoré bolo žalobkyni oznámené emailom 18. februára 2020 a ktorým bola žalobkyňa informovaná, že jej sťažnosť predložená v súlade s postupom v oblasti dôstojnosti v práci bola zamietnutá,
               
            
                  —
               
               
                  priznal žalobkyni náhradu spôsobenej majetkovej ujmy,
               
            
                  —
               
               
                  priznal žalobkyni náhradu spôsobenej nemajetkovej ujmy, a
               
            
                  —
               
               
                  uložil žalovanej povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza nasledujúce žalobné dôvody.
      
                  1.
               
               
                  Prvý žalobný dôvod je založený na porušení povinnosti odôvodnenia.
               
            
                  2.
               
               
                  Druhý žalobný dôvod je založený na zjavne nezákonnom charaktere sporného rozhodnutia v rozsahu, v akom schvaľuje závery Panelu, ktorý nahradil svojim vlastným posúdením posúdenie menovacieho orgánu.
               
            
                  3.
               
               
                  Tretí žalobný dôvod je založený na tom, že Panel sa dopustil zjavne nesprávneho posúdenia, nesprávneho výkladu právneho konceptu obťažovania, porušenia zásady riadnej správny vecí verejných a povinnosti náležitej starostlivosti.
               
            
                  4.
               
               
                  Štvrtý žalobný dôvod je založený na porušení zásady riadnej správny vecí verejných a povinnosti náležitej starostlivosti.
               
            
                  5.
               
               
                  Žalobkyňa sa tiež domnieva, že nezákonnosti uvedené v žalobe predstavujú pochybenia na strane žalovanej. V dôsledku toho žalobkyňa žiada náhradu škody za majetkovú a nemajetkovú ujmu, ktorú jej spôsobujú napadnuté rozhodnutia.